Anejmuɛ n tcemlit ibeddu ɣef 7 n tenzayet imi yettas-d di tallit n uzɣal, akken ad yili ufaṛes n cɣel skud mazal tasmuḍi n tenzayt send ad yebdu cɣel n wass-nni. lamin am yal tikelt ad yer agemmuḍ ad yeḥseb irgazen yettnejmaɛen, ma yella llan yak deg unejmaɛ; mi ifuk leḥsab n yirgazen ad yili beṭṭu-nsen d igrawen yal yiwen s twuri-s yal yiwen sani ara iruḥ akken ad yili lxedma n waṭas n lecɣal deg yiwen n wakud.